**Atro Leppänen** (s. 14. joulukuuta 1998 Mänttä) on suomalainen jääkiekkopuolustaja, joka pelaa SM-liigajoukkue Vaasan Sportissa.

Ura
---

### Seuraura

Leppänen aloitti jääkiekkoilun peruskoulun ensimmäisellä luokalla Koillis-Pirkan Kiekossa. Hän kävi C-juniori-ikäisenä tryoutilla JYPissä, mutta värttinäluun murtuminen kuitenkin esti Leppäsen siirtymisen. Vuotta myöhemmin hän siirtyi tryoutin kautta Tapparan B2-junioreihin kaudeksi 2014–2015. Leppänen nousi joukkueen varakapteeniksi, mutta hänen kautensa päättyi kuitenkin loukkaantumiseen ja hän palasi kaudeksi 2015–2016 KPK:hon. Leppänen pelasi myös ensimmäiset ottelunsa seuran miesten joukkueessa II-divisioonassa, jossa hän pelasi kuusi runkosarja- ja kaksi pudotuspeliottelua. Leppänen pelasi myös kaksi ottelua KPK:n miesten kakkosjoukkueessa sarjatasoa alempana III-divisioonassa. Kaudella 2016–2017 hän oli seuran II-divisioonajoukkueen tehokkain puolustaja tehtyään 25 runkosarjaottelussa tehot 10+20=30. KPK:n kakkosjoukkueessa Leppänen pelasi III-divisioonassa neljä ottelua tehden lähes neljän pisteen ottelukohtaisella keskiarvolla tehopisteet 8+7=15. Kaudella 2017–2018 hän pelasi II-divisioonassa 21 runkosarjaottelua tehopistein 18+20=38, joilla Leppänen jakoi KPK:n sisäisen pistepörssin toisen sijan Matias Huhtalan kanssa edellään Henri Tokee. Kaudella 2018–2019 hän teki 24 runkosarjaottelussa kahden pisteen ottelukohtaisella keskiarvolla tehopisteet 27+21=48, joilla Leppänen voitti joukkueen sisäisen piste- ja maalipörssin.

Elokuussa 2019 Leppänen siirtyi tryoutille Mestis-joukkue KeuPa HT:hen, Reilu kuukausi myöhemmin hän sai joukkueeseen loppukauden 2019–2020 kattavan jatkosopimuksen. Leppänen pelasi tulokaskautensa aikana 36 runkosarjaottelua tehopistein 3+4=7. Hän pelasi myös kaksi Suomen Cupin ottelua tehden yhden syöttöpisteen. Leppänen pelasi kauden aikana myös kaksi ottelua lainalla Suomi-sarjajoukkue Laser HT:ssä marraskuussa 2019. Huhtikuussa 2020 hän teki KeuPan kanssa vuoden mittaisen jatkosopimuksen. Kaudella 2020–2021 Leppänen teki Mestiksessä 29 runkosarjaottelussa tehopisteet 4+11=15 ja kolmessa pudotuspeliottelussa tehopisteet 1+2=3. Heinäkuussa 2021 hän teki KeuPan kanssa taas vuoden mittaisen jatkosopimuksen.

Leppänen siirtyi kaudeksi 2022–2023 jatkamaan Mestis-pelejään vuoden mittaisella sopimuksella Kiekko-Espooseen. Häntä oli houkuttelemassa joukkueeseen Leppäselle KeuPasta tuttu päävalmentaja Tomas Westerlund. Hänet äänestettiin sarjan tammikuun kuukauden pelaajaksi. 7. helmikuuta 2023 Leppänen rikkoi Mestiksen kaikkien aikojen puolustajien yhden kauden pist-ennätyksen kauden 47. tehopisteellään. Ennätys oli aiemmin Kalle Valtolan hallussa kaudelta 2017–2018. 10. helmikuuta 2023 hän rikkoi puolestaan Kai Syväsalmen hallussa olleen puolustajien maaliennätyksen kauden 19. osumallaan. Leppänen teki runkosarjan aikana lopulta tehopisteet 23+35=58, joilla hän voitti Kiekko-Espoon sisäisen pistepörssin. Hän jakoi koko Mestiksen pistepörssin kolmannen sijan KeuPa HT:n Juuso Heikkilän kanssa. Leppäsen lisäksi myös hänen joukkuetoverinsa Aleksi Matinmikko ja Ketterän Jere Vertanen rikkoivat Valtolan hallussa olleen puolustajien piste-ennätyksen sekä IPK:n Alex Cotton sivusi sitä. Hän jakoi myös 13 osumallaan sarjan ylivoimamaalipörssin voiton Kiekko-Vantaan Emil Oksasen kanssa. Leppänen voitti kauden päätteeksi Mestiksen mestaruuden. Hänet äänestettiin sarjan ensimmäiseen tähdistökentälliseen. Suomen Cupissa Leppänen oli Kiekko-Espoon paras pistemies ja maalintekijä tehopistein 5+3=8. Turnaus päättyi joukkueen voittoon.

Toukokuussa 2023 Leppänen teki 1+1-vuotisen ja elokuun loppuun asti kestävän tryout-sopimuksen SM-liigajoukkue Vaasan Sportin kanssa. Noin viikko ennen koeajaksonsa päättymistä hän sai seuraan jatkosopimuksen. Leppänen teki liigadebyyttinsä kauden 2023–2024 avauskierroksella 13. syyskuuta 2023 vieraissa Oulun Kärppiä vastaan. Leppänen merkittiin kokoonpanoon Sportin kakkospuolustajapariin Aatu Aarnion viereen. Hän sai ottelussa jääaikaa 19.50 minuuttia, ja Leppänen teki liigauransa avausmaalin ylivoimalla vain 14 sekuntia ennen varsinaisen peliajan päättymistä, kun joukkue haki tasoitusta ilman maalivahtia. Kärpät kuitenkin voitti ottelun jatkoajalla lukemin 2–1. Leppänen onnistui maalinteossa myös seuraavassa ottelussa 15. syyskuuta 2023 Porin Ässiä vastaan, jolloin hänestä tuli SM-liigan kaikkien aikojen ensimmäinen kahdessa ensimmäisessä ottelussaan maalin tehnyt suomalaispuolustaja. Häntä aiemmin vastaavaan ovat yltäneet vain kanadalainen Scott Humeniuk (1996–1997) ja ruotsalainen Adam Andersson (2009–2010).

Joulukuussa 2023 Sport käytti Leppäsen sopimuksessa olleen option ja teki vuoden mittaisen jatkosopimuksen hänen kanssaan.

### Maajoukkueura

Leppänen on pelannut Suomen A-maajoukkueessa kolme ottelua ilman tehopisteitä. Hän teki A-maajoukkuedebyyttinsä Swiss Ice Hockey Gamesin 14. joulukuuta 2023 Prahan O2 Arenassa pelatussa avausottelussa Tšekkiä vastaan. Leppänen merkittiin Suomen nelospuolustajapariin toisen debytantin, Otto Latvalan viereen.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2015–2016 | KPK II | III-divisioona | 2 | 0 | 2 | 2 | 0 | – | – | – | – | – |
|  | KPK | II-divisioona | 6 | 1 | 2 | 3 | 4 | 2 | 0 | 1 | 1 | 2 |
| 2016–2017 | KPK II | III-divisioona | 4 | 8 | 7 | 15 | 0 | – | – | – | – | – |
|  | KPK | II-divisioona | 25 | 10 | 20 | 30 | 18 | – | – | – | – | – |
| 2017–2018 | KPK | II-divisioona | 21 | 18 | 20 | 38 | 24 | 2 | 1 | 2 | 3 | 0 |
| 2018–2019 | KPK | II-divisioona | 24 | 27 | 21 | 48 | 26 | 5 | 3 | 3 | 6 | 4 |
| 2019–2020 | KeuPa HT | Mestis | 36 | 3 | 4 | 7 | 20 | – | – | – | – | – |
|  | Laser HT | Suomi-sarja | 2 | 1 | 0 | 1 | 0 | – | – | – | – | – |
| 2020–2021 | KeuPa HT | Mestis | 29 | 4 | 11 | 15 | 4 | 3 | 1 | 2 | 3 | 0 |
| 2021–2022 | KeuPa HT | Mestis | 29 | 7 | 16 | 23 | 14 | 7 | 2 | 3 | 5 | 2 |
| 2022–2023 | Kiekko-Espoo | Mestis | 51 | 23 | 35 | 58 | 20 | 10 | 1 | 4 | 5 | 2 | Ykköstähdistö |
| 4 kautta | yhteensä | Mestis | 145 | 37 | 66 | 103 | 58 | 20 | 4 | 9 | 13 | 4 |

Lähteet
-------

* Atro Leppänen The Internet Hockey Databasessa (englanniksi)
* Atro Leppänen Eurohockey-sivustolla (englanniksi)
* Atro Leppänen *Elite Prospects*. Everysport Media Group AB.  (englanniksi)

### Viitteet

1. 1 2  Leppänen ja Aitola Jatkavat KeuPa HT:ssa *keupaht.fi*.  27.7.2021. KeuPa Hockey Oy. Viitattu 13.9.2023.
2. 1 2 3  Moilanen, Mika: "Mäntän Bobby Orr" *HS.fi*.  16.2.2023. Sanoma Media Finland Oy. Viitattu 13.9.2023.
3. 1 2  KeuPa HT:n ensimmäiset kiinnitykset tehty – Tärkeitä jatkosopimuksia avainpelaajien kanssa *keupaht.fi*.  6.4.2020. KeuPa Hockey Oy. Viitattu 13.9.2023.
4. 1 2 3  Atro Leppänen *Elite Prospects*. Everysport Media Group AB.  (englanniksi)
5. ↑  Hoffrén, Sami: Pikkukylän komeetta *is.fi*.  8.10.2023. Sanoma Media Finland Oy. Viitattu 1.11.2023.
6. ↑  Elite Prospects - KPK *eliteprospects.com*. Everysport Media Group AB. Viitattu 13.9.2023. (englanniksi)
7. ↑  Elite Prospects - KPK *eliteprospects.com*. Everysport Media Group AB. Viitattu 13.9.2023. (englanniksi)
8. ↑  Elite Prospects - KPK *eliteprospects.com*. Everysport Media Group AB. Viitattu 13.9.2023. (englanniksi)
9. ↑  KeuPalle kova vahvistus - Janne Väyrynen palaa Keuruulle *keupaht.fi*.  16.8.2019. KeuPa Hockey Oy. Viitattu 13.9.2023.
10. ↑  Pelamo jatkaa KeuPa HT:ssa! *keupaht.fi*.  18.9.2019. KeuPa Hockey Oy. Viitattu 13.9.2023.
11. ↑  Atro Leppänen vahvistamaan puolustusta *kiekko-espoo.com*.  3.6.2022. Kiekko-Espoo Oy. Viitattu 13.9.2023.
12. ↑  Atro Leppänen Mestiksen kuukauden pelaaja tammikuussa *mestis.fi*.  3.2.2023. Suomen Jääkiekkoliitto ry – Finlands Ishockeyförbund rf. Viitattu 13.9.2023.
13. ↑  Metsälä, Mira: Atro Leppänen rikkoi Mestis-puolustajien maaliennätyksen *kmvlehti.fi*.  3.2.2023. Sanoma Media Finland Oy. Viitattu 13.9.2023.
14. ↑  Elite Prospects - Mestis Stats 2022-2023 *eliteprospects.com*. Everysport Media Group AB. Viitattu 12.9.2023. (englanniksi)
15. ↑  Mestiksessä ennätysten kausi *mestis.fi*.  4.5.2023. Suomen Jääkiekkoliitto ry – Finlands Ishockeyförbund rf. Viitattu 13.9.2023.
16. ↑  Elite Prospects - Award - Finland2 (Mestis) Most Power Play Goals *eliteprospects.com*. Everysport Media Group AB. Viitattu 13.9.2023. (englanniksi)
17. ↑  Mestiksen palkinnot kaudella 2022–23 *mestis.fi*.  13.9.2023. Suomen Jääkiekkoliitto ry – Finlands Ishockeyförbund rf. Viitattu 19.8.2023.
18. ↑  Elite Prospects - Kiekko-Espoo *eliteprospects.com*. Everysport Media Group AB. Viitattu 12.9.2023. (englanniksi)
19. ↑  Löfman, Heikki: Suomen Cup: Kiekko-Espoo vei finaalitrillerin – Iisakka uitti ratkaisun: "Iso juttu joukkueelle ja koko seuralle" *leijonat.fi*.  11.11.2022. Suomen Jääkiekkoliitto ry – Finlands Ishockeyförbund rf. Viitattu 13.9.2023.
20. ↑  Atro Leppänen vahvistamaan Sportin puolustusta *vaasansport.fi*.  8.5.2023. Hockey-Team Vaasan Sport Oy. Viitattu 13.9.2023.
21. ↑  Atro Leppänen jatkaa Sportissa 1+1 vuotisella sopimuksella *vaasansport.fi*.  24.8.2023. Hockey-Team Vaasan Sport Oy. Viitattu 13.9.2023.
22. ↑  Kärpät - Sport, 13.9.2023 *liiga.fi*.  13.9.2023. Jääkiekon SM-liiga Oy. Viitattu 13.9.2023.
23. ↑  Kärpät - Sport, 13.9.2023 *liiga.fi*.  13.9.2023. Jääkiekon SM-liiga Oy. Viitattu 13.9.2023.
24. ↑  Leppänen, Marko: Mestiksen tähdestä Liigan tilastoihmeeksi – Vaasan Sportin Atro Leppäsellä räväkkä alku *liiga.fi*.  20.9.2023. Jääkiekon SM-liiga Oy. Viitattu 20.9.2023.
25. ↑  Leppänen jatkaa ensi kaudella Sportissa *vaasansport.fi*.  20.12.2023. Hockey-Team Vaasan Sport Oy. Viitattu 20.12.2023.
26. ↑  Tilanne 17.12.2023
27. ↑  Leijonat avaa Sveitsin EHT:n Prahassa - Leijonien kentälliset klo 19 Tshekki-otteluun *leijonat.fi*.  14.12.2023. Suomen Jääkiekkoliitto ry – Finlands Ishockeyförbund rf. Viitattu 20.12.2023.

Sport – SM-liiga
4 Suhonen |
10 Lööke |
11 Hjalmarsson (**A**) |
12 Stråka |
13 Riska (**A**) |
15 Vesala |
16 Johnsson |
17 Stålberg (**C**) |
21 Nalli |
24 Scarlett |
25 Holmström |
28 Sundstöm |
31 Härkönen |
36 Tommila |
40 Mattsson |
42 Heikkilä |
37 Leppänen |
52 Hietanen (**A**) |
53 Aarnio |
55 Hult |
60 Reijola |
63 Heikkinen |
65 Hayes |
71 Nieminen |
79 Hanzl |
86 Rantanen |
88 Miketinac |
91 Wännström |
95 Svoboda  

Päävalmentaja Dufva •
Valmentaja Hahl •
Valmentaja Nukari •
MV-valmentaja / joukkueenjohtaja Lipsanen •
Fysiikkavalmentaja Andersson